नमक से करना है फायदेमंद; क्या थायराइड के पेशेंट के लिए नहीं है सेफ
H3N2 Virus Precautions - How To Do Salt Water Gargle For Sore Throat And Infection. All You Need To Know. गार्गल करने के सही तरीके पर बात करेंगे, साथ ही यह जानेंगे कि क्या छोटे बच्चे को गार्गल करवाया जा सकता है
H3N2 के एक लक्षण में गले में खराश भी शामिल है। कोरोना का भी यह एक लक्षण था। तब हमने इससे बचने के लिए क्या किया था।
खूब गार्गल यानी गरारा किया। 
लोगों ने एक-दूसरे को नमक पानी, हल्दी पानी और बीटाडीन से भी गार्गल करने की सलाह दी।
आज जरूरत की खबर में गार्गल करने के सही तरीके पर बात करेंगे...
सवाल: गले में खराश के कारण क्या हो सकते हैं? 
जवाब: आमतौर से इन 3 वजहों से गले में खराश होते हैं…
सवाल: क्या गार्गल करना सच में गले के लिए अच्छा होता है?
जवाब: जनरल फिजिशियन डॉ. बाल कृष्ण श्रीवास्तव कहते हैं कि ये सिर्फ शरीर में मौजूद एसिड को न्यू‍ट्रलाइज ही नहीं करता बल्कि गले को भी साफ करता है। माउथवॉश से भी गार्गल किया जा सकता है। इससे मुंह के बैक्टीरिया खत्म हो जाते हैं। बैक्टीरिया अक्सर मुंह के नैचुरल पीएच बैलेंस को डिस्टर्ब कर देते हैं जिसे मेंटेन करने में ये मदद करता है।
सवाल: क्या गार्गल करने से दूसरी बीमारियां भी ठीक हो सकती हैं?
जवाब: एचएन रिलायंस हॉस्पिटल मुंबई की डॉ. गौरी मार्चेंट के मुताबिक गार्गल से दूसरी कई परेशानियां भी सॉल्व होती हैं। जैसे-
एलर्जी: कई बार धूल, बदबू वाली जगहों पर जाने से एलर्जी हो जाती है। जिसकी वजह से गले में सूजन आ जाती है। ऐसे में नमक के पानी से गरारे करने से सूजन और एलर्जी दूर हो जाती है।
दांतों में कीटाणु: दांतों में कुछ फंसने की वजह से कीटाणुओं से कई तरह के इन्फेक्शन मुंह में हो जाते हैं। नमक पानी से गरारे करने से मुंह से हार्मफुल बैक्टीरिया को बाहर निकालने में मदद मिलती है। इससे मसूड़े की सूजन, कैविटी का रिस्क भी कम हो जाता है।
साइनसाइटिस और रेस्पिरेटरी इन्फेक्शन: कभी कदार रेस्पिरेटरी इन्फेक्शन और साइनसाइटिस की वजह से गले में दर्द हो जाता है। जिससे फ्लू, जुकाम और खांसी हो जाती है। गार्गल से ये दिक्कतें काफी कम हो जाती हैं।
सवाल: गार्गल करने का सही तरीका क्या है? 
जवाब: ऊपर लिखी तमाम बातों को ध्यान में रखकर इन टिप्स अपना सकते हैं…
सवाल: दिन में कितनी बार गॉर्गल करना चाहिए?
जवाब: अगर आपको डॉक्टर ने गार्गल करने की सलाह दी है तो उनके निर्देश के हिसाब से ही गार्गल करें। डाॅक्टर आपके कान, नाक और गले को देखकर और आपकी बीमारी के लक्षण को पहचानकर यह तय करते हैं कि दिन में दो बार गार्गल करना है तीन बार या फिर चार बार।
अगर आप खुद अपनी परेशानी की वजह से गार्गल कर रहे हैं तो दिन भर में 2 बार से ज्यादा न करें।
यहीं नहीं डॉक्टर बीमारी के आधार पर ही आपको यह बताते हैं कि नमक से गार्गल करना है, बीटाडीन से या फिर डिस्प्रिन से। खुद कुछ भी आजमाएं नहीं।
सुबह खाली पेट गार्गल करने से बचें।
मुंह को साफ रखने के लिए खाना खाने के बाद पानी से गार्गल करना अच्छा होता है।
सवाल: आम तौर से लोग नमक पानी गार्गल करते हैं, इसके लिए नमक किस हिसाब से डालना चाहिए?
जवाब: नमक के पानी से गार्गल करने के लिए आधा कप पानी में 1/4 छोटा चम्मच नमक डालना चाहिए। इसके बाद अच्छी तरह से घोलने के बाद गार्गल करें।
सवाल: क्या रोज नमक के पानी से गार्गल करना ठीक है?
जवाब: नमक के पानी से गार्गल हफ्ते में तीन से चार बार किया जा सकता है। बिना कारण रोजाना करना रिस्की हो सकता है। याद रखें कि नमक में सोडियम होता है और बहुत अधिक सोडियम आपके दांतों के इनेमल को खराब कर देता है।
नोट: जिन लोगों को ब्लड प्रेशर की प्रॉब्लम है, उन्हें भी नमक पानी गार्गल नहीं करना चाहिए। डॉक्टर अगर आपको इसकी सलाह दे रहा है तो फौरन उसे बता दें कि आप बीपी के पेशेंट हैं। 
सवाल: ओरल हेल्थ से रिलेटेड कोई प्रॉब्लम होने पर भी डेंटिस्ट माउथवॉश से गार्गल करने की सलाह देते हैं, क्या आप बता सकते हैं कि इसका सही तरीका क्या है?
जवाब: रूबी हॉल क्लिनिक पुणे के प्रोस्थोडोन्टिक्स, डॉ. सचिव नंदा ओरल हेल्थ से जुड़ी कुछ टिप्स बता रहे हैं…
सवाल: क्या गार्गल से कुछ नुकसान हो सकता है?
जवाब: गार्गल के यूं तो फायदे ही होते हैं, लेकिन इसे जरूरत से ज्यादा कर लेने से नुकसान भी हो सकते हैं। कोरोना के दौरान लोगों ने खूब गार्गल किया था। कुछ लोगों को ऐसा भी लगता था कि तेज गर्म पानी से गार्गल करने की वजह से कोरोना नहीं होगा।
इस बेवकूफी से उनकी जीभ जल गई थी। गले की परेशानी भी बढ़ गई थी। इसलिए गार्गल करने वाले नीचे लिखी बातों को याद रखें। जैसे-
1. आमतौर पर लोग नमक वाले गुनगुने पानी से गार्गल करते हैं, लेकिन अगर आप हाई ब्लड प्रेशर के पेशेंट हैं तो नमक का इस्तेमाल न करें। ऐसा इसलिए क्योंकि आपका शरीर नमक को सोखने लगता है जिससे ब्लड प्रेशर पर असर हो सकता है।
2. कुछ लोग दिन में कई बार गार्गल कर रहे हैं, जिसकी वजह से गले में सूजन भी आ सकती है। इसलिए अगर आपको इंफेक्शन नहीं है, तो हफ्तेें में सिर्फ दो बार गार्गल करना काफी है।
सवाल: छोटे बच्चों के लिए गार्गल करना कितना सेफ है? 
जवाब: पांच साल से छोटे बच्चे को गार्गल करने न दें। इसके बाद अगर बच्चा खुद पानी के गरारे कर सकता है तो उसे हल्के गुनगुने पानी में आधा चुटकी नमक डालकर गरारे करवाएं।
सवाल: डिस्प्रिन टेबलेट से गार्गल क्यों किया जाता है? 
जवाब: डिस्प्रिन पेनकिलर है। इसको खाते हैं तो दर्द में आराम मिलता है। इस वजह से जब गले में ज्यादा दर्द होता है तब डॉक्टर इसके गार्गल करने को कहते हैं।
चलते-चलते
गार्गल करने के और भी है तरीके जान लें लेकिन आजमाने से पहले डॉक्टर की सलाह जरूर लें…
तुलसी
सर्दी खांसी की प्रॉबल्म को दूर करने के लिए तुलसी के पानी से गार्गल कर सकते हैं। इससे गले की खराश, सूजन और दर्द में आराम मिलता है क्योंकि तुलसी एंटी बैक्टीरियल और एंटी फंगल गुणों से भरपूर होती है।
हल्दी और नमक 
नमक एंटी बैक्टीरियल होता है और हल्दी एंटी इंफ्लेमेटरी होती है जो मुंह के अंदर मौजूद बैक्टीरिया को खत्म कर देता है। इसका गार्गल करने से गले की लगभग सारी परेशानी दूर हो जाती है।
त्रिफला 
त्रिफला में एंटी इन्फ्लेमेटरी गुण होते हैं। अगर गले में सूजन है तो त्रिफला के पानी से गार्गल करना बेस्ट तरीका है। इससे टॉन्सिल्स के दर्द में भी आराम मिलेगा।
जरूरत की खबर के कुछ और आर्टिकल भी पढ़ें…….
1. H3N2 से पुडुचेरी में स्कूल 26 मार्च तक बंद:पुणे, जयपुर और पटना में भी बच्चे संक्रमित, क्या स्कूल भेजना और न्यू एडमिशन करवाना सेफ है
H3N2 से सबसे ज्यादा 5 साल से कम उम्र के बच्चे बीमार हो रहे हैं। पुणे में हालात ये हो गए हैं कि ICU में ज्यादातर पेशेंट बच्चे हैं। वेंटिलेटर का भी यही हाल हैं। पुडुचेरी में स्कूल H3N2 की वजह से 26 मार्च तक बंद कर दिए गए हैं।
जयपुर के जेकेलोन अस्पताल में रोजाना औसतन 170 से अधिक बच्चे इस बीमारी के आ रहे हैं। पटना में भी बच्चों में इसके मामले देखें जा रहे हैं। (पढ़िए पूरी खबर)
2. घरेलू झगड़ों में 81,063 पतियों ने की आत्महत्या:सुनो पतियों! पत्नी सताए तो डरो नहीं; इन अधिकारों का करो इस्तेमाल
राष्ट्रीय महिला आयोग की तरह राष्ट्रीय पुरुष आयोग के गठन की मांग की गई है। मांग करने वाले वकील का नाम है महेश कुमार तिवारी। जिन्होंने सुप्रीम कोर्ट में याचिका दाखिल करते हुए राष्ट्रीय अपराध रिकॉर्ड ब्यूरो (NCRB) के आंकड़ों का हवाला दिया है।
जिसमें दावा किया गया है कि 2021 में देश भर में 1,64,033 लोगों ने आत्महत्या की। इनमें से आत्महत्या करने वाले विवाहित पुरुषों की संख्या 81,063 थी, जबकि 28,680 शादीशुदा महिलाएं थीं।(पढ़िए पूरी खबर)